
Ad Plauti Asinariam cutn quaerens materiam, quam 
modestae dissertationis finibus comprendere possem, accessis- 
sem et aliquid in eis, quae huc spectant, quaestionibus pro- 
fecissem, maximi momenti esse eum, qui de his rebus cum 
aliquo fructu dispiitare velit, latinas comoedias metiri aestimatione 
ex ratione temporis quo Plautus fabulas suas docuit artisque 
Plautinae petita mox intellexi. Constat enim Plautum celeriter fa- 
bulas composuisse id imprimis secutum, ut delectaret spectatores, 
quippe qui non essent tam curiosi, ut iterum iterumque singulas 
res rimantes sagacissime inquirerent in uniuscuiusque fabulae 
compositionem. Ille enim, ut Aristotelis utar verbis ^.aycovi^uxog*'', 
non „avayva)0tLx6g'' erat poeta. Rectissime autem hufc trahere 
videor quod idem Aristoteles dixit, etsi in re non prorsus eadem, 
poetae, qui fabulas ut spectarentur, non ut diligentissime perle- 
gerentur, compositas doceret, non ita crimini djandum esse, 
si in fabulis invenirentur, quae inter se non arte cohaererent 
vel aliquotiens iterarentur ^). Quae cum ita sint, qui scenas per- 
iisse vel de suis locis migrassfe contendit ideoque quid in 
scenis, quae aetatem non tulerunt, actum quove modo fabula 
ab ipso Plauto composita sit, coniectura augurari vult, perfa^ile 
modum transgredietur nisi quod modo exposiii satis respexerit. 
Qui autem temporis artisque Plautinae rationem habet, is nisi 
gravissimis de causis atque indiciis scenas interiisse non coni- 
ciet, cum singulas partes Plauti. comoediarum ab ipso poeta 
interdum non ita arte coniunctas fuisse consideraverit. Ab altera 
autem parte, ne qui Scyllam vitare vult in Charybdim incidat, 
cavendum est, ne nimium in se admisisse putemus poetam, quem 
antiquae aetatis viri docti, quos Plauti fabulas nobis multo inte- 



1) cf. Aristotelis art. rhetor. 111. c. 12 atque itnprimis haec .... 
„ra T£ davvdsTa x^l zd noXXmis ro avzo einslv iv zfj y^aqp/xjj oQd^mg dnO' 
donifid^stat^ iv de dycDviatiHjj ov.'* 



griores novisse certum est, adeo laudibus extulerint. Itaque 
exactissimo iudicio perponderandum erit, quid ipsius Piauti sit, 
quid ad retractatorem, ad histrionem, alios pertineat. 

lam cum haec, quae pro fundamento iacienda mihi putavi, 
praemonuerim, ad ipsam Asinariam fabulam accedam. Ita autem 
hanc dissertationem instituam, ut primum agam de ipsa fabula 
latina, deinde fabulae exemplari Graeco. Disputationem 
autem de ipsa fabula latina ita dividi velim, ut primum quaeram, 
num Asinaria qualis ad nos pervenit ipsius Plauti sit — hic 
disputandum erit, a) num in contextu lacunae invenJantur, b) num 
loci a retractatore mutati sint — ; deinde exponam quomodo 
Plautus Asinariam composuerit: qua parte quaerendum erit, 
a) num Plautus in Asinaria contaminatione usus sit, b) num in 
componenda fabula re vera tam. neglegenter quam nonnullis 
viris doctis visum est se gesserit. 

De Asinaria fabula. 

§ 1. 

Incipiendum videtur hac in paragrapho a disputatione, quae 
instituatur de maioribus lacunis, quas in contextu Asinariae 
detexisse viri docti sibi visi sunt. De minoribus enim lacunis 
deficientibus quibu^dam versibus vel uno tantum versu sub fine 
huius partis paucis agendum erit. 

Primus qui maiores partes Asinariae intercidisse contendit 
A. Spengelius ^) non modo scenam 114 integram esse negavit, 
cum desideretur locus, quo Demaenetus in scenam prodierit 
atque fraudis particeps factus sit (id autem concludit ex vv. 
580 — 584), sed etiam aliam post hanc intercidisse putat scenam. 

Age vero audiamus ipsius de hac re verba: „im Zusammen- 

hang damit muB noch anderes ausgefallen sein, namentlich 
muBte Argyrippus, welcher I 3. 95. nach dem Forum gegangen 
war, wieder zuriickkehren und in einer wahrscheinlich lyrischen 
jedenfalls nicht Senarscene vor den Zuschauern seine Verzweif- 
lung aussprechen, weil er dort kein Geld aufgetrieben. Der 
Ausweg, seine Riickkehr konne in einen Zwischenakt fallen. 



1) „Die Akteinteilung der Komodien des Plautus", Miinchen 1877, p.47. 



ware irrig und gegen alles Herkommen. Denn da die Biihne 
offen ist, geschieht das Eintreten in ein Haus, dessen Tiire 
sichtbar ist, immer nur innerhalb des Stuckes vor den Augen 
der Zuschauer. 1113. 1. Kommt aber Argyrippus bereits aus 
dem Hause der Philaenium^ Ea autem quam Spengelius 
statuit lege poetam non semper usum esse iam inde cognosci 
potest, quod Demaenetum clam per angiportum aedes Cleaeretae 
intrasse e v. 742 apparet. Spengelii sententiae etiam illud 
obstat, id quod rectissime Ooetzius et Loewius^) con- 
tenderunt, quod v. 329 Argyrippum versari iam in aedibus 
Cleaeretae docemur. Neque enim mea quidem sententia 
Rauterbergius^) recte coniecit illud hic est intus (v. 329) 
ad Demaeneti aedes referendum esse. Nam praeterquam quod 
vix perspici potest, quid Argyrippus domi patris velit, illud 
observandum videtur, nisi Argyrippum intra primum et secundum 
actum invita Cleaereta meretricis domum intrasse statuimus, cur 
Philaenium quod Argyrippum ad se admittere non iam desierit, 
initio tertii actus tam vehementer a matre vituperetur, omnino 
intellegi non posse ^). iam actum est de Spengelii sententia. 
De alia autem, quam idem tetigit, h. e. num locusinterciderit, 
qua Demaenetus in scenam prodierit fraudisque 
particeps factus sit, uberius disputandum est. Goetzius 
et Loewius talem qualem Spengelius vult scenam interci- 
dissp negant cum dicunt^): „contrario statuimus, si talis scena 
qualem ille vult exstitisset, numquam talia ^) dicentes facturum 
fuisse poetam". Hanc autem sententiam Ribbeckius^) ita 
impugnat, ut re vera talem scenam intra v. 495 — 4% exstitisse 
contendat. Neque vero pecuniam coram spectatoribus traditam 
esse, cum Libanus, qui semper adfuisset, v. 579 ex Leonida 
quaereret, num viginti minas nunc haberet. Itaque Ribbeckius 
coniecit post v. 495 Demaenetum a Leonida, quid sibi faciendum 
esset, iam dudum (cf. v. 367 sqq.) edoctum quasi deum ex machina 



1) Cf.ed. maior. praef. p. XXI. 

2) Quaestionutn Plautinartiim IWilhelmshaven 1883) p. 2. 

3) Cf. quae infra cum de contaminatione disputabitur de ratione , quae 
intercedat inter v. 329 et initium actus tertii fusius exponam (p. 29 sqq.). 

4) Praef. p. XXI. 

5) Cf. 580 584. 

6) Mus. Rhen. 37 (1882), p. 56/57. 

in scena.m prodiisse Leonidamque re vera atriensem esse mer- 
catori dixisse. Tum mercatorem non iam recusasse, quin 
pecuniam traderet, atque Leonidam adhortatum esse, ut ad 
pecuniam tradendam secum Demaeneti aedes intraret. Quae 
V. 496 sqq. exstarent, mercatorem et Leonidam abeuntes inter 
se locutos esse. Qua in re sententiam Ribbeckium fefellisse 
Langenus^) probabile reddidit, cum ad hanc coniecturam 
quadrare neget, quae abeuntes mercator et Leonida inter se 
ioquantur. Qxiod mea quidem sententia recte monuit: nam cura 
mercator pecuniam tradere veh*t, vix intellegi potest, cur Leonida, 
quanta ipse fide dignus sit, exemph's illustrare non desistat^). 
Quae cum ita sint, Langenus post v. 495 nonnullos versus 
intercidisse putat, quibus mercator Leonidae ita obsecundet, ut 
ille iure „iam nunc secunda sibi fecisse" mercatorem dicere 
possit. Sed ne hac quidem coniectura opus esse me quidem 
iudice recte exposuit Fridericus Leo^), qui ad v. 496 haec 
adnotat: „excusationem quae videri possit arripit Leonida, ut 
ipse se purget et modestum faciat, multis verbis ad quae pau- 
cissima alter. sic ex^unt". — Neque tamen ita simul illa quaestio, 
quae multo maioris momenti est, ad finem est perducta, num 
omnino eius quod Spengelius exposuit argumenti scena 
perierit. Qua in re facere non possum, quin talem scenam 
exstitisse negem. Ad quam sententiam proferendam maxime 
me commovit haec deliberatio. Cum iam secunda scena secundi 
actus fusius expositum sit, quomodo servi mercatorem decipere 
studeant, atque iam a Leonida Demaenetum servorum consilii 
conscium factum esse spectatoribus notum sit, qui servorum 
verba triumphantia atque imprimis v. 580 — 84 audit, iam satis 
superque quomodo res evenerit scit. Accedit aliud indicium, 
unde eluceat scenam periise iniuria coniectatum esse. Illud 
enim constat, si talis omnino scena a Plauto composita esset, 
sub fine scenae II. 4. eam ponendam fuisse. lam vero, id quod 



1) 'Plaut. Studien' (Berolini 1886) p. 103. 

2) Cf. V. 499 etiam hodie Periphanes e. q. s. : v. 501 atgue etiam tu 
.... crederes e. q. s. 

Cf. etfam Schenkelii (Ztschr. f. d. osterr. Gymnas. ZZ, 1882, p. 41) 
de his versibus sententiam. 

3) Cf. ,,Plauti cjomoediae", Berohni 1895 vol. 1 p. 72. . Similiter etiam 
Langrehrius Tlautina' (Friedland i. M. 1894) p. 8/9 de hoc loco iudicat. 

luce clarius est, si Leonida Demaenetum exspectaret, eius 
multum interesset mercatorem retineri. Contra autem mercatorem 
adhortatur, ut secum ad forum eat (v. 486) atque brevi post 
sequere hac etgo (v. 490) dicit. His igitur de causis poetam 
talem qualem Spengelius desideral scenam composuisse 
negaverim atque v. 580 — 84 satis de ea re referri contenderim. 

§2. 
Multo maiores atque etiam plures quam Spengelius 
I a c u n a s iridagasse sibi visus est S c.h e n k e I i u s , qui in censura 
quam de Goetzii et Loewii scripsit editione ^) hanc fere 
Plauti fuisse rationem disponendi contendit (liceat mihi ipsis 
Schenkelii verbis uti): 

„1. Akt. 

1. Scene Demaenetus und Libanus. 

2. „ Argyrippus (Canticum). 

3. „ Argyrippus und Cleaereta. 

4. „ Cleaereta und Philaenium. = III. 1. 

(Diese Scene mu6 hierher versetzt werden.) 
[5. „ Diabolus und Cleaereta. Sie besprechen sich iiber 
die Modalitaten, unter denen man sich Philaeniums 
Besitz sichern kann. Der vorsichtige Diabolus zieht 
es vor, erst einen Contract aufzusetzen. Beide gehen 
fort. Auch an eine Scene zwischen dem Parasiten 
und der Kupplerin laBt sich denken.] \ 

II. Akt. 
1. Scene Libanus allein. 

[2. „ Argyrippus, welcher der Kupplerin auf dem Forum 
oder sonst irgendwo begegnet ist, erscheint (Canti- 
cum?) und schlieSt sich ins Haus ein, wobei er von 
Libanus belauscht wird.] 
Die iibrigen Scenen, wie im erhaltenen Exemplare. 

1) L. s. s. p. 43. 

2) P. 41 initium fabulae intercidisse Schenkelius contenderat. De hac 
re infra disputabo; cf. p. 10. 

3) Quas intercidisse putat scenas, his uncis [ ] circumclusit. 

HI. Akt. 

1. Scene Cleaereta allein (Canticutn); sie spricht ihre Besorgnis 

aus, daS wahrend ihrer Abwesenheit irgend etwas 
vorgefallen sein konnte und geht ins Haus. 

2. ,, Libanus und Leonida. 

Der Obrige Teil des Stuckes bedarf keiner weiteren Ver- 
anderung". 

Ad haec imprimi;s illud dicendum est, quod iam in pro- 
oemio huius dissertationis necessarium esse monui, Schenke- 
lium Plauti comoediam non recta metiri aestimatione. Acce- 
dunt autem alia argumenta, e quibus tot lacunas in contextu 
Asinariae qui nunc est exstare vix verisimile esse elucet. 

initio igitur fabulae Schenkelius partem intercidisse putat, 
qua Demaenetus multis iisque perplexis verbis servum sevo- 
carit, ut secreto cum eo de comparanda pecunia ageret. 
Servum autem, quid dominus in animo haberet cum nesciret, 
non modo exspectatione, sed etiam timore percitum id potis- 
simum egisse, ut sciret, numquid Demaenetus de se constituis- 
set, ad quae versu demum 45 dominum nunc de suis rebus 
consilium habendum esse dicere. Quod non recte disputasse 
Schenkelium mihi quidem certum videtur, contra quem ini- 
tium fabulae intercidisse nego. Optime enim quae ad nos per- 
venit scena in fabulae initio locum habet, cum statim nos medias 
in res ducat. Initia fabularum nusquam ita comparata sunt, ut 
quid ante initium actum sit fusius exponatur: immo notissimum 
est etiam his temporibus talia, quae argumento praecedunt, 
ex ipsa postea fabula concludenda esse. Neque vero Plautus 
hoc neglexit. Nam v. 362 spectatores ex servi verbis quo- 
modo res sese habuerint audiunt: 

Nam me hodie senex seduxit solum sorsum ab aedibus, 

Quae cum ita sint non est cur scenam intercidisse nobis 

persuadeamus^). — Etiam scenam III. l. post I. 3. ponendam 

esse Schenkelius iniuria contendit, cum fieri non possit, 

ut scena alio loco melius quam quo nunc exstat in contextum 



1) Adde quod iam Gellii aetate v. sicut .... superstites huius fabulae 
fuisse primos constat; cf. quaeGoetzius etLoewius adnot. ad v. 16. 17. 



ip? 

quadret. Cf. de hac re quae postea de compositione Asina- 
riae exponam p. 32. 

lam transeamus ad illam quaestionem quam idem Schen- 
kelius primus tetigit, num scenam, qua diabolus et Cleaereta 
in scenam prodeant atque inter se colloquantur, quo pretio 
soluto Diabolus per totum. annum Philaenio frui possit, inter- 
cidisse statuendum sit. Quamquam non sine aliqua prob^bili- 
tatis specie dici posse concedo Diabolum, cuius ante III. 3. 
(v. 634) omnino mentio non fiat quique IV. l. syngraphum ad- 
ferat, de quo lena nisi cum Argyrippo verba non fecit, primo 
actu in scenam prodire atque cum lena colloqui necesse esse, 
tamen re iterum iterumque pensitata facere non possum, quin 
talem scenam exstitisse negem. Etenim primum iam 1.3. lena 
quamquam non disertis verbis Diaboli mentionem facit et 
aemulum Argyrippi adesse obscure dicit^). Deinde alio quo- 
que loco lenam fusius de Diabolo, Argyrippi aemulo, verba 
fecisse argumentis probari posse puto. Quicunque enim dili- 
gentius inquirit in finem primae tertii actus scenae, eum non 
effugiet omnino cognosci non posse, quidnam Cleaereta, cum 
filiam domum abire iusserit filiaque domum abierit (v. 544), 
faciat. . lam huius scenae finis valde mihi in suspicione est, 
num integer ad nos pervenerit. Frequentissimo enim apud 
Plautum usu fit, ut persona sola in scena relicta paucis verbis 
explicet, quid in animo habeat^). Quid igitur mirum, si post 
V. 544 nonnullos versus intercidisse putamus, quibus quae hoc 
loco desideramus lenam dicere conicimus, scilicet haec: „nunc 
cum Argyrippo, qui rursus iniussu meo aedes nostras intravit 
(cf. V. 329^), ultimum colloquar eique ostendam Diabolum hoc 
ipso die viginti minas allaturum esse, ut nisi ipse statim quam 
postulavi pecuniam adferet nulla recuperandae Philaenii spem 
relicta sit"? Tum et lena domum abit domique eius quod modo 
exposui vargumenti colloquium habet. Nam nisi haec acta esse 



1) Cf. V. 231 .. . si alius prius attulerit, tu vale. 

2) Cf. ut ex tribus, quas forte evolvi fabulis exempla afferam, Asinariae 
vv. 118—126, 243-248; Menaechmorum vv. 698— 701, 957— 965, 1039— 1049; 
Mercatoris w. 328—334, 661—666. 

3) jnter primum enim et secundum actum lenam exiisse, Argyrippum 
autem rediisse et a Philaenio receptum esse coniecimus. lam luce clarius 
est, cur lena III. 1 adeo in filiam invehatur: cf. etiam infra p. 32. 

statueremus, unde Argyrippus, qui antea omnino nescire videtur 
sibi aemulum esse, v. 631 sqq. ipsum nomen aemuli sui^) Dia- 
bolumque hoc ipso die (cf. v. 634 . . . hodie . . .) viginti minas 
daturum esse neque tamen etiam dedisse (v. 638) sciret? 
Qui praeterea v. 594: 

Mater supremum mihi tua dixity domum ire iussit 
ad finem primi actus quadraret, nisi Argyrippus, cum lenae 
ostendisset se in foro pecuniam sibi comparare non potuisjse 
sibique nunc omnino desperandum esse, domum ire iussus esset? 

Quae cum ita.sint, luce clarius esse mihi videtur post v. 544 
lacunam esse atque inter III. 1. et 111.3. lenam cum Airgyrippo, 
ut sub fine III. 1. eis qui aetatem non tulerunt versibus dixerat, 
collocutam esse. Restat, ut quaeramus utrum hoc quoque collo- 
quium ipsum interciderit an poeta satis duxerit ita rem seSe 
habuisse eis quae modo exposuimus indiciis demonstrare. Quod 
ad hanc quaestionem spectat, tale colloquium numquam exsti- 
tisse puto: nam si .exstitisset, certe haud ita dissimile fuisset 
tertiae primi actus scenae. Praeterea si postea spectatores, 
quid factpm sit, comperiunt, non est, cur haec coram specta- 
toribus fieri poscamus. 

lam quaesiverit quispiam, quomodo factum sit, ut post v. 544 
nonnulli versus interciderent: qua de re haud scio an non difficile 
sit coniecturam verisimilem proferre. Cum enim librarius vel 
retractator post III. 1. colloquium lenae et Argyrippi nusquam 
exstare intellegeret, perfacile fieri potuit, ut etiam versus, quibus 
illud colloquium indicaretur, omnino omitteret. Sed haec hac- 
tenus. Itaque alium quoque locum invenimus, ubi de Diabolo, 
Argyrippi aemulo, sermo fuit, neque esse censeo, ci^r ante 
quartum actum ipsum Diabolum in scenam prodire poscamus. 
Quod denique ad syngraphum attinet, quis est quin scenam IV. 1. 
imprimis ut spectatores delectarentur^) compositam esse con- 
cedat? Accedit quod lenam etiam cum Diabolo de syngrapho 



1) Non recta quae Langrehrius 1. s. s. p. 6 attulit aemuli nomen 
Argyrippum ex Philaenio audivisse, immo quo magis dolor adulescenti exar- 
descat, Cleaereta aemulum eumque divitissimum iam adesse ei dicit. 

2) Adde quod, cum Diabolus in scenam prodeat, spectatores iam sciunt 
Argyrippum Diabolum praevenisse. Eo magis delectantur syngraphum adferri 
audientes. 

• 

verba fecisse verisimillimum est. — Etiam in secundo actu nullo 
modo cuhi Schenkelio, qui scenam, qua Argyrippus rursus 
Cleaerefae aedes intret, intercidfsse contendit, facere possum. 
Nam cum v. 329 eum domi Cleaeretae versari doceamur, non 
curamus, quomodo huc pervenerit. Praeterea iam supra^) ex- 
posui eum inter primum et secundum actum ad Philaenium 
rediisse verisimillimum esse. 

Sententiam igitur, quam Schenkelius de lacunis attulit 
falsam esse demonstravi atque praeter paucos quosdam versus, 
quos post V. 544 intercidisse probabile reddidi, maiores lacunas 
in contextu Asinariae esse plane reieci. 

§3. 
Neque «tamen Spengelii Schenkeliique sententiis ref u- 
tatis haec de lacunis disputatio tota ad finem perducta est, 
sed hoc loco diligentius agendum videtur de nova dissertati- 
uncula, qua magis quam adhuc creditum est contextum Asinariae 
pertiirbatum esse fusius exponitur. Havetus enim, vir doctus 
Franco-Gallicus, de Plauto optime meritus, nuperrime in opus- 
culo, quod inscripsit „fetudes sur Plaute, Asinaria. 1. la seconde 
et la troisieme scenes et la composition generale" ^)^ scenas 1. 2. 3. 
ad Diabolum pertinere atque nonnullas Asinariae partes iriter- 
cidisse contendit. lam examinemus argumenta, quibus nixus 
ad hanc coniecturam delapsus sit. Ac primum quidem quomodo 
fieri possit, tjt nomen Argyrippi pro Dia^olo ponatur, ita fere 
Havetus exponit: ante secundam primi actus scenam per- 
sonarum inscriptionem, ut ita dicam, hac forma Argyrippus ado- 
lescens, ante sequentem autem scenam lena Cleaereta, adoles- 
cens Argyrippas (inverso igitur ordine) exstare. Inde primo 
obtutu aliquid turbatum esse apparere. Sin reputemus persaepe 
omnino nomina omissa esse (nam in Asinaria non modo mer- 
catoris, sed etiam parasiti nomen ignoramus), luce clarius esse 
nomina librariis minoris momenti fuisse. Quid igitur mirum, 
quod per errorem scenis 1.2.3. falsum nomen antepositum sit? 
Quod ad hanc argumentandi rationem attinet, certe in univer- 



1) Cf. p. 7. 

2) Revue de Philologie 1905, p. 94—113, 

sum concedendum est viri docti sagacitatem recte observasse ita 
errores oriri potuisse. Neque vero in hac quaestione illud maxi- 
mum est, num Havetus recte quomodo rubicator in hiinc 
errorem inciderit expHcuerit. Illud enim constat tales errores 
in codicibus, quin etiam in ipsius Asinariae quibusdam codici- 
bus, inventri. Velut ante secundam quarti actus scenam codices 
B et E falsissime Argyrippi nomen pro Diaboli exhibent^). — 
Sed iam videamus quibus argumentis quae re vera hoc nomine 
digna sint Havetus sententiam suam probare studeat. Ac 
primum quidem vir doctus in eo haeret, quod scenas 1.2.3. 
Argyrippo si daremus, nullo modo intellegi posset, Diabolus 
cur syngraphum, cuius in sermone adulescentis lenaeque (cf.v.238) 
mentio facta esset, adferret. Multo verisimilius esse eum, qui 
primus de syngrapho faciendo locutus esset, syngraphum ad- 
ferre. Sed de hac re non est cur denuo disseram, cum iam 
supra^) de eadem sententia a Schenkelio protata disputans 
quomodo haec turba sanari possit ostenderim. 

Quod ad secundum Haveti argumentum attinet, fieri non 
potest, quin viro docto concedamus accepta illa coniectura diffi- 
cultatem inter v. 89 et v. 229 exstantem optime e medio tolli. 
Sed etiam hic scrupulus alio modo removeri posse mihi vide- 
tur: versu igitur 89 Demaenetus servo haec dicit: 

Viginti iam usust filio argenti minis. 

V. autem 229 sq. Argyrippus, qui ipse viginti minis sibi opus 
esse patri dixit (cf. v. 74/75), omnino nescire videtur quid sibi 
dandum sit, cum haec dicat: 

Mane, mane, audi: dic, quid me aequom censes pro illa 

tibi dare 
Annum hunc necum quiquam alio sit? 
ad quae Cleaerata: 



tu/ie?^) viginti minas: 



Atque ea lege e. q. s. 



1) Cf. cd. Goetzii et Loewii p. 94 adn. Havetum hoc fugisse 
videtur. 

2) Cf. p. 11 sq. 

3) „tene?** ex corr. Camerarii Leo in contextum recepit, quo non opus« 

Post Muretum, qui primus in hac re haestt, atii aUter hanc 
difficultatem removere conati sunt Velut Rauterbergius^) 
expungit v.229 — 31, ut qui ab interpolatoreinserti sint, Goetzius 
et Loewius^), quibus nuper assensus est Leo^), de CDnta- 
minatione cogitant, ita ut scenae 1.2.3. ex ah*a fabula sumptae 
sint. AHi viri docti interpretatione succurrunt. Velut Ribbeckius^) 
iisdem versibus adulescentem putat ex lena quaerere, num ali- 
quid de pretio remittere nolit.. 

Quam interpretandi rationem in universum probans Lan- 
genus^) id quod Ribbeckius coniecisset re vera in exem- 
plo Graeco exstitisse contendit, Plautum autem in Graecis 
verbis transferendis aliquid peccasse videri. — Schfenkelius^) 
quoque hanc turbam interpretatione sanari jposse putat, cum 
persuasum habeat adulescentem his verbii^ id agere, ut lenam 
ad pretium minuendum commoveat. Fortasse adulescentem 
pecuniae nulla alia causa mentionem facere nisi ut omnino ali- 
quid dicat atque lenam impediat, ne abeat. lam vides quomodo 
hae turbae removeri possint, cum viri docti quae magnam veri- 
tatis spem prae se ferant interpretandi rationes exposuerint. 
Ego quoque interpretatione his versibus succurri posse con- 
tendo atque ita fere scrupulum removeri posse existimo. Omnis 
enim difficultas e medio tolli mihi videtur, si ante initium 
huius fabulae haec accidisse statuimus. lam dudum Argyrippo 
cum Cleaereta viginti minis solutis Philaenium meretricem ipsi 



1) L 8. s. p. 1 nimis violenter, cum versus tam bene in contextum 
quadrent, ut vix interpolationis suspicionem moveant. 

2) L. s. s. p. XXIII sq. de contaminatione infra disputabo : cf. p. 29 sqq. 

3) Cf. ed. a. 1895 adn. ad v. 127. 

4) L. s. s. p. 55 . . . . „nun so will er eben, wie es beim Handel ge- 
schieht, das letzte Wort der Cleaereta horen und zugleich, wie Liebhaber gern 
reicher scheinen, als sie sind, damit andeuten, dafi seine Hiiifsmittel noch 
nicht erschopft seien : vgl. v. 233 f. . ." 

5) L. s. s. p. 98 .... „eine solche Frage wird aber in eine ganz andere 
Form gekleidet. Ich vermute, dafi in dem Original die Frage allerdings in 
dem Sinne gestellt wurde, welchen Ribbeck hineinlegt, dafi der romische 
Dichter jedoch den urspriinglichen Sinn etwas verwischte und so unbewufit 
in den Widerspruch verfiel". 

6) L. s. s. p. 42 ... „es ist klar, dafi Argyrippus die ihm wohlbekannte 
Summe nur fragt, in der Hoffnung einen billigeren Preis (aequom) zu erzielen, 
vielleicht auch um iiberhaupt etwas zu reden und die lena so am Abbrechen 
des Gespraches zu hindern<S 

neque cuiquam alii morem gesturam esse convenerat. Adhuc 
semper quod cum ea egit dedit: cf. v. 170: 
Dedi equidem quod mecum egisti. 

Nunc autem cum non iam habeat, quod lenae det, haec 
cum alio amatore de puella tractat atque hunc ipsum diem 
ultimum esse dicit, quo Argyrippus, nisi statim afferat viginti 
minas, meretrice fruatur. Argyrippus, quia non suppetunt dictis 
data^\ patrem adire coactus est, qui, ut est magna in filium 
benevolentia^), se ei non defuturum esse pollicetur. Cur autem 
filius V. 230 denuo, quanta pecunia sibi opus sit, e lena qu£^e- 
rat, luce clarius fit, si diligenter in contextum, quo ea de 
quibus agimus verba facit Argyrippus, inquirimus. Cleaereta 
enim, cum sibi non esse, quod det, fateatur, iam eum abire 
iubet atque ipsa abire vult. Tum ut eam retineat (cf. mane, 
mane, audi , . . v. 229: nam si post haec verba abiret, omnino 
Argyrippo desperandum esset) adulescens, quasi non adeo esset 
exhaustus, pecuniae rursus mentionem facit. Neque haec spes 
eum fefellit: Cleaereta, ut est pecuniae cupidissima, ub^ vocem 
pecuniae audivit, iam abitura sermonem suscipit Argyrippusque 
dilationem impetrat. Si ita rem explicamus, nulla in ea est 
difficultas neque habemus cur gravem poetae tribuamus errorem. 

Accedunt alia argumenta, e quibus Havetus scenas I. 2. 3. 
ad Diabolum pertinere concludit. Quod enim adulescens v. 135 
se pecuniam, quam lenae dedisset, in mari (i. e. mercatura) sibi 
comparasse dicat, minime ad Argyrippum, optime ad Diabolum 
quadrare contendit. Nusquam. enim dici Argyrippum ipsum 
pecuniam sibi fecisse, patrem, filii adiutorem, et ipsum nil ha- 
bere, matrem fere nihil filio dare^). Contra non esse cur Dia- 
bolum si non utroque parente orbatum, at certe sui iuris esse 
statuamus neque dubium esse, quin Diabolus mercator fuerit. 
Neque vero illud silentio praetermittendum esse ipsam lenam 
Argyrippum fere nihil dedisse dicere*).- Equidem contra quae- 
ram cur Argyrippum in mari rem familiarem auxisse verisimile 
non sit. Adde quod adulescentem nihil fere dedisse a lena 



1) Cf. V. 56. 

2) Cf. V. 63—67. 

3) Cf. V. 78 . . . iUum mater arte contentegue habet. 

4) Cf. V. 524 .. . quid dedit . . e. q. s. 

exaggeranfer dictum esse facile cognosci potest. Nam adules- 
centem pro amica aliquid dedisse non modo ex ipsis lenarum 
moribus sequitur, sed etiam ex colloquio Libani cum Demaeneto 
habito (I. 1.) apparet. Quid enim hoc sibi vellet, Demaenetum 
scire Leonidam Libanumque Argyrippi adiutores esse (v. 56/57), 
nisi ex domo Demaeneti persaepe aliquid per servolos ad 
lenam deportatum esse poneremus, praesertim cum uxprem 
Demaeneti iam saepissime defraudatam esse ipse servus Liba- 
nus libere profiteatur?^) Praeterea non est cur huic levius- 
culae rei tantum tribuamus, cum iam initio huius dissertationis 
Plautum interdum minima non curasse exposuerim. 

Etiam quae I. 2. 3. adulescens loquitur, minime naturae 
Argyrippi consentanea Haveto^) videntur esse. Ibi adulescens 
lenam opprpbriis obruit, lenae meretricisque nomina ad tres- 
viros deferre, fame eas vincere vult. Neque vero adulescentem 
fugit meretricem omnino innocentem esse, cum matris imperio 
pareat (cf. v. 146 sq.). Omne veri amoris verbum Havetus 
omnino desiderat^). Haec omnia pessime cum Argyrippi mori- 
bus et natura congruere viro docto videntur, cum Argyrippus 
ab ipsa lena „largus lacrumarum" appelletur (v. 533), qui re vera 
in ipsa scena lacrimas fundat (v. 620), numquam de lena iratus 
loquatur*). Numquam etiam fieri posse, ut Argyrippus, qui ex 
intimo corde Philaenium amet seque a meretrice amari sciat, 
adeo in amicam invehatur. Sed ne haec quidem Haveti 
argumenta probare possum, cum irae ac maerori, quibus 
Argyrippus, cum ab amica exclusus sit, commotus est, parum 
tribuere mihi quidem videatur. Mea enim sententia, qui sibi 
plane desperandum esse sciat, a vita se abiudicet^), ubi primum 
amica sibi carendum esse compererit, eum ira ac maerore fere 



1) cf. V. 94/95 

. . . cui ipsi nihil est in manu 
Nisi quid tu porro uxorem defraudaveris. 
atque etiam v. 888/89 

. . Ille ecastor suppilabat me . , ^. q. s. 

2) L. s. s. p. 96. 

3) Cf. I. s. s. . . mais nulle part il ne dit un mot qui sente soit la ten- 
dresse soit Tattendrissement. 

4) Cf. I. s. s. „rien de tout cela n'est conforme au caractere d'Argyrippe, 
que la lena appelle un pleurard (533) qui pleure en effet sur la scene (620), 
qui parle de la lena avec desespoir, mais sans colere" (594, 632). 

5) Cf. II 3 atque maxime v. 607 sqq. 

2 

amentem se praestare, atque etiam amicae innocenti non parcere 
nihil in se habet offensionis. Praeterea quod adulescens postea 
Philaenio non iam irascatur eamque innocentem esse profi- 
teatur, meo iudicio magis Argyrippi, utpote qui Philaenium ex 
animo vereque diligat, quam Diaboli naturae, quem numquam 
nisi sine amore Philaenium se sibi dedisse scire Havetus^) 
quoqtie concedit, consentaneum videtur esse. Neque illud adeo 
premendum est, quod lena Argyrippum largum lacrumamm 
nominat, cum illam his verbis in largitiones Argyrippi iocari 
manifestum sit. lam eorum quae Havetus attulit argumentorum 
potiora refutasse mihi videor. 

Etiam ille Haveti scrupulus^), quod adulescentem, qui sub 
fine primi actus in forum abierit, sequenti actu iam ad Phi- 
laenium rediisse vix verisimile sit, ut iam supra^) exposuirtius, 
removeri potest, si intra primum et secundum actum Cleae- 
retam exiisse adulescentemque a meretrice domum receptum 
esse statuimus. 

Quamquam Havetus non sine aliqua veritatis specie 
dixisse videtur adulescentem, qui sub fine primi actus in forum 
iturus ibique pecuniam comparaturus esset, Argyrippum non 
esse^) iam ex ea re cognosci posse, quod, cum Argyrippum pa- 
trem propter pecuniam adiisse apertum sit, quibus de causis 
adulescens statim ad forum contenderet vix intellegi posset, nisi a 
patre nihil sibi sperandum esse dixisset: sed tamen ne in his 
quidem viro docto assentiri possum. Ribbeckius^) enim, 
cui astipulatus est Langenus^), cum hac in re Goetziuset 
Loewius**^) ansam qua fabulam contaminatam esse conten- 
derent nacti esse sibi visi essent, patrem, cum nihil fere in 
manu haberet^), dudum quam difficile foret, ut tantum pecu- 
niae compararet, filio dixisse itaque adulescentem vix quicquam 



1) L. s. s. p. % . . „c'est celui a qui elle ne s'est jamais donnee que 
sans amour . . .<< 

2) L. s. s. p. 96. 

3) Cf. huius dissertationis p. 7. Praeterea de hac re infra de conta- 
minatione disputans uberius agam p. 32 sqq. 

4) L. s. s. p. 96. 

5) Mus. Rh. 37, p. 55. 

6) Studia Plautin p. 100. 

7) Praef. ed. mai. (a. 1881) p. XXIV. 

8) Cf. V. 90 sqq. 

sl patre sperare posse magno iure exposuit. Rectissime autetrl 
Langenus^), quod adulescens hoc non dicat, poetae crimini 
dandum esse monuit. Itaque ego hoc neglegentiae cuidam 
poetae tribuere malim quam Haveti probare sententiam. 

Ac ne in ea quidem re, quod v. 533 lena non dicit se 
^^iterum" adulescentem eiecturam esse, cum Haveto^) haereo. 
Praeterea, si rem cum pulvisculo exhaurire voles, ex versibus 
149 sqq.^) cognosci potest ante 1.2. adulescenti non ab ipsa 
lena, sed fortasse ab ancilla seu servo aditum non datum esse. 
Neque verov. 594 Argyrippum se „iterum" eiectum esse dicere 
exspecto, cum ex ipsis adulescentis verbis cognosci possit, 
quod modo lena eum domum ire iusserit multo maioris mo- 
menti esse quam cum ante I. 2. aditum ei non dedisset. 

Illud quoque Haveto iniuria offensioni est v. 632 sqq. 
Argyrippum se propter viginti minas, quas Diabolus promisis- 
set, e domo eiectum esse^) dicere, cum post v. 544 nonnullos 
versus, quibus iena Diabolum viginti minas allaturum esse se 
Argyrippo dicturam esse exposuerit, excidisse statuerimus 
jtaque adulescenti, qui nullam iam pecuniae spem habet, plane 
desperandum esse^). 

De his quoque Haveti verbis valde dubito: „enfin au vers 
594 (lequel faisait probablement partie du quatrieme acte, tout 
au moins du troisieme) Tesclave d^Argyrippe decouvre que son 
nrraTtre a ete mis a la porte; il devrait en avoir ete informe, si 
|a chose avait ete fait avant la seconde scene de la comedie^)". 
Ac primum quidem certe typothetae mendo debetur quod dixit 
servum v. 594 Argyrippum e domo lenae eiectum esse intellegere^ 
quippe quae verba Libani v. 596 exstent. Quod Libanus omnino 



1) L. s. s. p. 100: „das hatte der Dichter aber andeuten miissen". 

2) L. s. s. p. % . . la, la lena dit a sa fille qu'eile le mettra a la porte 
s'il n'apporte pas d'argent, mais elle ne dit pas qu^elle ait a le chasser une 
seconde fois . . 

3) ... At scelesta viden ut ne id quidem me dignum (L e o ante dignum 
leviter interpungit. Non recte; cf. Hebdom. phil. Berol. a. 1896, p. 849), 
esse existumat quem adeat, quem conloqitatur quoique irato supplicet? 
atque eccam inlecebra exit tandem e. q. s. 

4) Si quidem illa Haveti ... „plus loin encore (632 ss.) Argyrippe 
parle comme s'il n'etait chasse qu'a cause des vingt mines promises par 
Diabolum" I. s. s. p. 96, recte accipio. 

5) Cf. huius dissert. p. 18 sqq. * 

6) L. s. s. p. 96/97. 

2* 

nescit Argyrlppum lam antea foras exclusum esse, id mea 
quidem sententia scrupulum non movet. Unde enim haec servo 
nota esse concludendum est? Illud constat, cum Demaenetus 
servum adhortaretur (1.1.), ut viginti minas compararet, Argy- 
rippum nondum exclusum fuisse. Postea autem servum, prae- 
terquam quod dominum clam Cleaeretae aedes intrantem vide- 
rit^), in adulescentem incidisse vix verisimiie est, cum totus in 
defraudando mercatore occupatus fuerit. 

Praeterea non neglegendum est haec servi verba delec- 
tationi spectatorum destinata esse: nam cum Argyrippus 
Philaeniumque vehementissimo dolore perciti exeant atque de suis 
rebus plane desperent, vix quetfiquam effugiet Afgyrippum foras 
exclusum esse, praesertim cum duobus versibus ante ipse 
dicat: (v. 594): 

Mater supremam mihi tua dixit: domum ire iussit. 

Nec quicquam offensionis in se habere mihi quidem illud 
videtur, quod v. 585 sqq. Argyrippus una cum Philaenio e domo 
lenae exeunt^), cum* meretricem etiam matre invita, ut amico 
valediceret, exiisse yerisimillimum sit. 

Denique Havetus^) iniuria expectat lenam III. 1. filiae 
dicere Argyrippum ad forum iisse et, si pecuniam ibi adeptus 
esset, Philaenium Argyrippi per annum fore. Hac in re facere 
non possum, quin Haveto obiciam quod, quo loco haec adu- 
lescentis verba dicta sint, non satis reputaverit. Nam Argyrip- 
pum ut pecuniam in foro mutuam sumeret abiisse lena omnino 
nescit, cum quae Argyrippus v. 244 — 248 dicit non iam audiverit. 
Quam . stulte enim amator seu Argyrippus seu Diabolus ageret, - 
si coram lena sibi, nisi argentum adipisceretur, intereundum 
esse profiteretur, praesertim cum paulo antea (v. 233) sibi reli- 
quum esse quod lenae daret dixisset! 

lam quod ad singula Haveti argumenta pertinet, demon- 
strasse mihi videor de plurimis valde dubitari posse. Ac ne 
reliqua quidem tantam vim habent, quibus apud poetam, quem 
celeriter fabulas suas comJ30suisse plane patet, adeo offendamur. 



1) Cf. V. 329. 

2) Cf. I. s. s. p. 97. 

3) L. s. s. p. 97. 

Itaque qui Plautum interdum neglegentiae cuiusdam specimina 
in se admisisse haud assis facit, vix ex eis quae Havetus 
attulit argumentis scenas I 2. 3. Diabolo adscribendas esse 
coniciet. Haec omnia si mente agito, facere non possum quin 
dubitem Haveti coniecturam meam facere. Accedunt aliae 
deliberationes, quibus illa sententia valde in suspicionem voca- 
tur. — Primum enim ipsam comoediae compositionem cum 
Haveti coniectura quadrare nego. Nam quam pessime fabula 
composita esset, si non unus, sed duo lamentarentur adules-i 
centes, quod non haberent, quod pro amica darent! Quam 
stulte praeterea Cleaereta ageret, si utrumque amatorem e domo 
eiceret, antequam pro certo haberet ab altero denique pretium 
sibi dari ^). Praeterea ad eum quem Havetus voluit rerum 
statum minime quadrare mihi quidem videturquod Argyrippus iam 
tum omni spe deiectus est, cum audit Diabolum, qui modo 
vix habebat, quod daret, pecuniam daturum esse dixisse^). 
Immo cum Argyrippus statim de suis rebus desperet, inde demon- 
strari mihi quidem videtur Diabolum divitissimum esse. Adde 
quod Diabolum parasitus sequitur, quem, si ille inopia pecu- 
niae premeretur, non adeo domino consulere e re est. 

Ex eis igitur quae hucusque disputavi elucet eum, qui scenas 
I. 2.3. Diabolo adscribit, permagnas creare difficultates. Huc 
accedit quod in his ipsis scenis inveniuntur, quae minime cum 
Diaboli moribus ac natura congruant. Exempli gratia adulescens, 
qui V. 205 sqq. quam feliciter cum Philaenio vixerit tam diserte et 
eloquenter describit, non idem esse mihi quidem videtur, qui 
postea mercatoris callido more sicce de conficiendo syngrapho 
cum parasito agit. Etiam verba interii, si non invenio ego illas 
viginti minas e. q. s. (v. 243 sqq.) male ad Diabolum, optime 
autem ad Argyrippum quadrant, quippe qui adeo amore puellae 
captus sit, ut, cum postea omni spe diutius cum Philaenio 
vivendi deiectus sit, a vita se plane abiudicet^). — Neque vero 



1) Mea quidem sententia qui I, 2 in scenam prodit adulescens, cum 
V. 248 ad forum abeat, non ita magnam pecuniae in foro adipiscendae spem 
prae se fert. 

2) Cf. 634 . . quas hodie adulescens Diabolus ipsi daturus dixit. 

3) Cf. V. 606 ,fiene vale: apud Orcum te videbo" s. q. s. Non dubito 
quin qui v. 606 et v. 243 comparat magnam veritatis speciem habere con- 
cedat utrumque versum ad eundem adulescentem pertinere. 

illud praetermittendum est haud verisimile esse meretricem, 
cum ex intimo corde Argyrippum amet, etiamsi a matre coacta 
Diabolo interdum se dederit, tale quid fecisse quod v. 307 sqq. 
adulescens dicit: 

Tum mi aedes quoque adridebant , quom ad te veniebam 
tuae: 

Me unice unum ex omnibus te atque illam amare aiebas 
mihi 
e. q. s. lam cum non modo singulis Haveti argumentis tan- 
tum, quantum ipse vult, tribuendum esse negarim, sed etiam 
viri docti coniecturam magnas in se h abere difficultates demon- 
straverim, fieri non potest, quin omnino eam reiciam. 

Sed fortasse quaerat quispiam, quid haec disputatio hoc 
loco, ubi de lacunis agendum est, sibi velit. Cur autem hanc 
disputationem huic parti inseruerim, iam ex ea re cognosci 
potest, quod ei, qui scenas I 2.3. Diabolo tribuit unam vel 
aliquot scenas, quae ad Argyrippum pertinent, intercidisse 
statuendum esse luce clarius est. Itaque Havetus initio fa- 
bulae colloquium inter Argyrippum et Leonidam intercidisse 
putat. Sed cum omnia fere argumenta , quibus ille ^) hanc 
coniecturam firmare studet, ex opinione qua scenae 1.2.3. 
ad Diabolum referuntur fluxerint, unum tantum dignum videtur, 
de quo rursus disputemus: ita ctarius intellegi posse, quomodo, 
cum occasionem pecuniae defraudandae nactus sit, servus Leonida 
se gerat (cf. v. 283 sqq.). At ne in hac quidem re iam haere- 
bimus, si haec fere nobiscum reputaverimus: Demaenetum 
Argyrippumque, cum a matre arte contenteque haberentur \ 
iam prius, ut argentum sibi compararent Artemonam defrau- 
dasse e versu 94 sq.: 

„quoi ipsi hihil est in manu 

Nisi quid tu porro uxorem defrauddveris** 
apparet. Unde etiam facile concludi potest eos ita docuisse 
servos, ut ubi conspexissent occasionem pecunia^ clam uxori 
auferendae, id statim nuntiarent dominis^). Leonida igitur, cum 

1) L. s. s. p. 100. 

2) Cf. V. 86 : . . quoi plus in manu sit quam tibi. 

V. 78 : . . illum mater arte contenteque habet. 

3) Adde quod Leonidam quoque amanti Argyrippo adiutorem esse ex 
Libani verbis .• . „alter noster est Leonida" (v. 58) apparet. 

se mercatorem defraudare posse putet, statim, ut Libanum sibi 
„optionem sumat" ^), accurrit'^). Hunc in contextum optime qua- 
drat, quod quae dominus hoc ipso die eum iusserat Libanus 
conservo narrat et iam in hac re nulla est difficultas ^). Sed 
ne quid praetermisisse videar, addendum est, ne Havetum qui- 
dem, ut qui satis caute suam sententiam protulerit, ipsum huic 
coniecturae multum tribuere ^): 

Praeterea Havetus^) post 544 lacunam esse coniecit, qua 
primum parasitus in scenam prodiisset, ut lenae dominum suum 
pecuniam allaturum esse diceret, deinde Argyrippus quoque cum 
lena collocutus esset. Sed cum iam supra ^) exposuerimus 
difficultates, quibus Havetus ad hanc quoque lacunam statuen- 
dam adductus est, expediri posse, si post v. 544 versds aliquot 
excidisse conicimus, non est* cur duas scenas periisse nobis 
persuadeamus. — 

Nunc, ut hanc de Haveti dissertatiuncula disputationem ad 
finem perducam, restat, ut paucis de ipso Diabolo agam. Nam- 
que Havetus non recte dixisse mihi quidem videtur hac in 
fabula id potissimum agi, ut rivalitas inter Argyrippum et Dia- 
bolum describatur "^). Imrao mea sententia poeta id unum de- 
scribere vult, quam variis fortunae casibus Argyrippus iactetur, 
priusquam pretio pro asinis soluto (cf. titulum comoediae) ami- 
cam sibi comparaverit, Diabolum autem a poeta inductum esse 
imprimis quo crescat adulescentis timor, ne amicam amittat, 
deinde etiam ut puniendi Demaeneti auctor sit. — Sed haec 
hactenus. 

Transeamus nunc ad illam quaestionem utrum qui versus 
tnitio quinti actus exstant (versus dico 828/829), id quod 
Weisius^) coniecit, alteri recensioni attribuendi an scenae 



1) Cf. V. 101. 

2) Non mirandum esse, quod quo ipso die Argyrippo pecunia opus est, 
per casum mercator ille Pellaeus adveniat Langenus (L. s. s. p. 89 adn.) 
similibus exemplis diserte exposuit. 

3) Non recta, quae L a n g r e h r i u s (I. s. s. p. 5) de hac re disputavit. 

4) Cf. L s. s. p. 101 : „je n'oserais pourtant affirmer la mutilation initiale 
de i'acte |er: ce n'est qu'une hypothese plausible . . e. q. s. 

5) L. s. s. p. 100. 

6) Cf. huius diss. p. 11 sq. 

7) Cf. I. s. s. p. 101 : „La rivalite de Diabole et d'Argyrippe est donc 
.... le sujet general de toute la piece". 

8) Cf. Weisius in libello, qui inscribitur „die Komodien des Plautus" 
p. 34 sq. et Geppertus stud. Plaut. voL L p. 81/82. 

deperditae eccyclematis usu interv. 809/810 positae reliquiae sint, 
quam sententiam Ribbeckius ^) protulit. Equidem Ribbeckii 
sententiam praeferendam esse puto, cum non ita difficile sit, 
quomodo in eum ubi nunc exstant locum irrepserint, coniectura 
augurari. Nam cum eccyclemate etiam quinto actu opus esset, 
fieri poterat, quo facilius fabula doceri posset, ut dominus gregis 
brevem admodum scenam intra v. 809 et 810 omnino expun- 
geret, initium autem scenae in margine adnotaret, qui postea 
autem fabulam descripsit, illos versus, ut qui ad quinti actus 
primae scenae versus, nisi quod metro alieni essent, optime 
quadfarent, hoc in loco transponeret. 

§4. 

lam ut hanc de locis deperditis disputationem absolvam, 
restat ut paucis agam de minoribus aliquot fabulae lacunis. 
Versum exidisse his fere locis statuendum esse mihi quidem 
videtur: primum post v. 538, cum quonam haec lenae verba 
(v. 538): 

Meam caput contemples, si quidem ex re consultas tua 
spectent vix intellegi possit. Quam obscuritatem deleri, si post 
huncversumtalequid exstaret, quale Mostell. 200sq.2),Leonem^) 
recte observasse apparet. Praeterea post versum 547 et 552 
lacunas esse iam Fleckeisenus vidit, cum utrbque loco ver- 
bum desit. 

De aliis quas viri docti indagasse sibi visi sunt lacunis 
iure dubitari posse mihi persuasi: velut non est, cur post v. 225 
huius sententiae versiculum excidisse (sin ductare postulavit, 
tangit viscus, captus est) Leoni concedamus, cum imago illa 
iam satis trita nobis videatur esse. Etiam ea quae Leo post 
V. 257 intercidisse putat*) non desidero, cum ita fere Libani 
verba intellegenda esse putem: multum nunc distat inter me et 
aliarum comoediarum servos. Nam illi erum defraudare student: 



1) L. s. s. p. 57/58." 

2) Nilo ego qmm nunc tu amata sum atque uni modo gessi morem : 
Qui pol me, ubi aetate hoc caput colorem commutavit, 
Reliquit deseruitque me e. q. s. 

3) Cf. ed. (a. 1895) p. 73 adn. ad v. 538. 

4) L. s. s. p. 63 adn. : „quom ad salutem eri advocantur eidem ingenio 
nil valent". 

ego contra nihil antiquius habeo quam ut domino pecuniam 
comparem. — Illa quoque obscuritas quae est in versu 288 ^) 
interpretatione removeri potest, nempe ut his verbis Libanus ex- 
ponat cur Leonidam adiuvare dubitet. Post v. 496 vix lacunam 
esse supra fusius exposui^); neque post versum 518^) Cleaeretae 
responsum e^fcidisse mihi quidem persuadere possum, quam- 
quam quod Leo coniecit^) aliquam prae se ferre veritatis 
speciem vix negari potest Quod denique ad Ussingii^) 
attinet coniecturam, qui post v. 534 nonnulla excidisse putat, 
illam sententiam probare non possum, cum qui versum turbatum 
sanat eundem difficultatem removere putem % — Ex iis quae ad 
huc disputavi elucet Plauti fabulam praeter paucos 
locos lacunis deformatos maiorem versuum iacturam 
non fecisse. 

§5. 

Quamquam vix dici potest Asinariam qualem ipse Plautus 
docuit aetatem tulisse. Notissimum enim est, cum Caecilio 
Statio et Terentio mortuis novae non iam darentur fabulae, 
quae populum Romanum delectarent, dominos gregis ad illas 
Plauti comoedias, quae suis temporibus adeo plausus tulerant, 
recurrisse easque denuo dedisse '^). Neque vero domini gregis 
Plauti comoedias ut ipse Plautus conscripserat denuo dederunt, 
sed quae mutati temporis ratio vel ipsorum iudicium desideraret, 
addiderunt vel Plauti locos, qui nimis amplificati viderentur 
contraxerunt. Quae cum ita sint, qui qualem ipse Plautus, 
fabulam composuerit perspicere vult, sagacissime retractatoris 



1) Goetzius et Loewius (ed. mai. a. 1881) post v. 288 lacunae 
signa posuerunt, in ed. min. postea haec signa omiserunt. Cf. etiam haec 
Leonis (L s. s. p. 64 adn.) „nil dixit Leonida, quo ultima pertineant<^ 

2) Cf. huius diss. p. 7 sq. 

3) Qui versus in ed. Goetzii et Loewii (a. 1881) est v. 517; Librorum 
ordinem praeferendam ratus ordinem inverti. Cf. etiam ed. min. Goetzii et 
ed. Leo n is. 

4) Leo haec fere excidisse putat: nil potest bonum celeuma, remex 
nisi bene audiat", 

5) Titi Maccii Plauti comoediae I Havniae 1875 adn. ad. v. 534. 

6) Cf. exemph* gratia quam L e o protuht coniecturam : fortasse supplen- 
dum esse „summust »iam nuUac vel summust »quo est< (adn. ad v. 534) et 
Goetzii et Loewii .... „quom apud me inopiast excusatio" (ed. mai 
p. 63). 

7) Rem ita sese habuisse notissimum exstat documenlum Casinae pro- 
• logus. 

vestigia indagare debet. Itaque nunc inquirendum est n u m 
quaedam partes Asinari^e fabulae ad retractatorem 
pertineant. Ita autem hanc de retractatione disputationem 
instituam, ut primum afferam exemplum, unde Asinariam fabulam 
retractationem expertam esse certissime concludi possit, deinde 
ab hac suspicione profectus omnes qui scrupulum movent 
locos denuo pertractem. 

Ac primum quidem versus 480 — 484 sine dubio a Plauto 
abiudicandos esse certum est, cum a sententia, metro, sermone 
alieni sint, ut optimo iure centendit Ussingius^). Longum 
est hanc rem denuo explicare, praesertim cum inter omnes fere 
viros doctos ^) Ussingium de his versibus recte iudicasse 
constet. lam cum hunc locum postea additum esse (fortasse, 
ut probabile reddidit Ussingius, in similitudinem Persae v. 745 
sqq. et Curculionis v. 620 sqq.) manifestum sit, nostrum est 
(!|uaerere, jnum in aliis quoque locis retractationis inveniri 
possint vestigia. 

Itaque primum agamus de dittographiis, quarum non^ 
nulla exempla in Asinaria fabula detexisse sibi visi sunt Goetzius 
etLoewius^). Haud raro enim apud Plautum, ut qui a. 1876 
certa ratione in hanc rem inquisivit Goetzius*) fusius ex- 
posuit, occurrunt loci ubi duo eiusdem argumenti exstant 
recensiones, quarum altera destinata fuisse videtur, quae pro 
altera legeretur sive ipsius poetae recensio aliquantum obscura 
sive nimis longa atque amplificata retractatori visa est. 

lam ut exemplo doceam retractatorem aliam substituisse 
recensionem, quod Plauti yerba vix intellegerentur, transeamus 
ad V. 23 — 28. Hi versus bis idem exhibent atque alterius recen- 
sionis versus 22. 24. 27. 28, alterius v. 25. 26. 27. 28 videntur 
fuisse. Quaeritur utra recensio genuina sit. Cum adhuc omnes 



1) L. s. s. p. 395/96. 

2) Excepto uno Rauterbergi o, qui (I. s. s. p. 3) consulto Plautum 
mercatorem legum Romanorum imperitum finxisse contendit. Licet hoc per 
se non male excogitatum sit, attamen fere nihil valet, cum versus etiam aliis 
de causis eiciendi sint. Cf. etiam Fredershauseni dissertationem , quae 
est „de iure Plautino et Terentiano (Gottingae 1906), qui (p. 26) eodem ar- 
gumento L i p s i u m versus e iure Attico interpretatum impugnat. 

3) Cf. praef. ed. mai. p. XXll. 

4) Cf. acta soc. Lips. VI. 

viri docti^) versus 23. 24. damnavissent, Leo de hoc loco sic 
iudicat: „obtestatur erum servus dum domo egrediuntur, ergo 
per Dium Fidium eum quaerere ait, cf. Varro de I. I. 5. 66 qui- 
dam negant sub tecto per hunc deierare oportere, Cati frg. 
35 R. (Nonius 494), qui per deum Fidium iurdre volt, prodire 
solet in compluvium, non hi versus, sed 25.26. suppositi videntur, 
cum iili non intellegerentur". Quae cum interpretandi ratio 
optime mihi placeat, facere non possum, quin censeam, quam- 
quam propter verbum eloqui (eloquere) et v. 24 et v. 27 adhi- 
bitum^) etiamnunc dubitari posse concedo, genuinam recensio- 
nem priorem esse. Aliud dittographiae exemplum versibus 
312 — 317 exstare Goetzius^) agnoyit. O^am ille protulit 
sententiam, Langenus*) impugnat, qui nisi v. 309 — 3tl eici- 
endos esse nullos putat. Neque vero Goetzii argumenta 
labefecisse mihi videtur, praesertim cum, id quod maximi mo- 
menti est, versum 311 versu 318 optime excipi vix negari 
possit. Accedit quod quibus de causis Langenus v. 314. 316. 
Plauti esse probare studuerit, vix quemquam convinci posse 
apparet. Itaque Goetzio adstipulor atque v. 312 — 317 a re- 
tractatore, qui scenas contrahere voluerit, fictos esse persuasum 
habeo. 

Praeterea dittographiae exemplum Qoetzius etLoewius 
in primae primi actus scenae extrema parte detexisse sibi visi 
sunt atque alteram recensionem v. 107 — 115, alteram v. 107. 
108. 116 sqq. esse putant^). Concedendum videtur dubitari posse, 
num arti Plautinae conveniat hac parte et servum de domino 
et dominum de servo alterum post alterum similiter secum 
colloqui. Schenkelius^) a Goetzii et Loewii suspicione 
profectus versus hunc in ordinem redegit: 107. 108. 109. 110/116 
(ita ut hic versus hunc in formam redactus sit: Lib. Vbi eris? 
Dem. Apud Ardiibulum ego ero argentarium) 117. 118 sqq. Ver- 



1) Fleckeisenum (ed.) Ribbeckium (1. s. s. p. 55), Langenum 
(1. s. s. p. 239/40), Goetzium et Loewium (praef. XXII dubitanter!). 

2) Cf. G o e t z i u m et L o e w i u m I. s. s., L a n g e n u m I. s. s. 

3) Cf. quae de Ussingii scripsit editione Nov. ann. voL 113 (a. 1876) 
p. 361. 

4) L. s. s. p. 244. 

5) Cf. praef. ed. mai. p. XXII. 

6) L. s. s. p. 44/45. 

sus autem 1 1 1 — 1 15 aut post v. 107 aut post v. 1 17 ponendos esse 
vir doctus putat: omni ratione carere atque pessima esse haec: 
ubiquomque lubitum erit animo meo et audin tu. Langenus lo- 
cum ita sanare studet, ut Camerarium secutus verba ego eo 
ad forum, nisi -quid vis Demaeneto, verba autem ei, bene am- 
bula Libano det atque v. 109/110 omnino expungat^). Neque 
vero quae Goetzius et Loewius, Schenkelius, Lan- 
genus attuierunt argumenta mihi satis faciunt, immo ei qui pri- 
mus totum locum integrum esse^) contendit, Rauterbergio 
assentior: etenim, ut ipsis Rauterbergii verbis utar, „cum tota 
scena tum inde a v. 107 usque ad v. 125 illud discrimen de- 
scripsit poeta, quod inter servum insolentem et audacem voluit 
intercedere, et senem qui primo fortitudinem simulat (v. 64 sqq.), 
postremo totam rem alteri committit"^). 

Quod ad v. 211 sqq. attinet, ad quosGoetzius et Loewius 
„non obloquemur, si cui v. 209 sq. fusius explicari vel circum- 
scribi videantur versibus 211 — 213" adnotant, facere non possum, 
ut cum viri§ doctis faciam. Nam quis miretur adulescentem 
percitum gravissima ira infestissimoque stomacho, quod ab 
amica exclusus sit, satis multis iisque concitatis verbis quam 
benigne prius a lena acceptus sit exponere^)? 

Attamen etiamsi garrulitati adulescentis hac in scena aliquid 
tribuendum esse vix quisquam negare potest, tamen fieri non 
potest, ut etiam v. 139 et v. 140 pariter genuini sint; quam- 
quam uter versus vere Plautinus sit diiudicare non audeam. — 
Porro versum 560 a retractatore , ut pro v. 558. 59 legeretur, 
additum esse puto^). — Etiam v. 858— 60 postea additi esse 
videntur. Goetzius enim et Loewius optime observarunt 



1) L. s. s. p. 242. 

2)Radermacherus si non omnem locum, at certe v. 116 sqq. ge- 
nuinos esse censet, cum ex v. 124 Asinariam a. ducentesimo duodecimo da- 
tam esse coniecerit. / Cf. Mus. Rhen. 58 (1903) p. 637. 

3) Cf. R a u t e r b e r g i u m 1. s. s. p. 3 ; adde etiam R i b b e c k i u m I. s. 
s. p. 571: „dagegen kann ich v. 116 — 125 nicht als parallelen ScenenschluS 
ansehen , vielmehr lenkt der Alte mit audin tu nach der iibermiitigen Aus- 
lassung des Sklaven wieder zur Sache (vgl. 109 atque audin etiam) zuriick". 
Similiter Leo (1. s. s. adn. ad v. 108) totum locum genuinum esse contendit. 

4) Cf. Ribbeckium 1. s. s. p. 57: „Argyrippus kann sich nicht genug 
thun in der Schilderung der guten Behandlung, die er friiher erfuhr und jetzt 
schmerzlich vermifit". 

5) Cf. Goetzium et Loewium adn. ad v. 560 

V. 861 aptissime v. 857 continuare ^), — Quod ad v. 901 — 903 
attinet, Langeno^), qui versusgehuinos esse negat, astipulor. — 
Praeterea interpolationis suspicionem movent hi fere ver- 
sus: 77. 126. 250 vel 252 ^). 552. Dubitare licet de v. 205. 
Versum 66 recte defendisse videtur Leo (adn. ad v. 66). V. 94 
a Leone iniuria damnatum' esse Seyfferto^) concedo. 

Quae cum ita sint, verisimile est Asinariam, quamquam 
retractionis vestigia non desunt neque negari potest nonnullos 
versus intercidisse-^), non ita dissimilem fabulae, quae ad nos 
pervenit, ab ipso Plauto compositam esse. Quomodb autem 
Plautus Asinariam fabulam composuerit* proxima 
parte quaerendum est. 

§ 6. 
Ac primum quidem perscrutemur, num in componenda 
fabula poetacontaminatione usus sit. — Naevium, Plautum, 
Ennium, Terentium alios poetas Romanos, cum Graecas fabu- 
las in linguam Latinam verterent, non modo de suis ingeniis 
quaedam addidisse, sed etiam, quo uberius fabulae argumentum 
procederet, ex aliis Graecis fabulis eiusdem vel similis argu- 
menti interdum nonnullas partes in eam quam ipsi daturi erant 
fabulam inseruisse constat. Quamquam ex nonnullis Terenti pro- 
logis has fabulas quas contaminatas^) dixerunt ab adver- 
sariis vituperatas esse certum est. Neque vero — id quod 
nonnulli viri docti coniecerunt — sub hac voce apud Terentium 
quasi terminus latet technicus qui dicitur, quo ex duabus vel 
compluribus unam facere fabulam significatur: sed cum propria 



1) L. s. s. adn. ad v. 857. 

2) L. s. s. p. 246/247. cf. Goetzium et Loewium 1. s. s. praef. 
p. XXIL 

3) Cf. L a n g e n u m I. s. s. p. 243. Adde Kellermanni sententiam com- 
ment. lenens. VII p. 131 expositam, quem recte de hoc loco iudicasse puto. 

4) Cf. Hebdomadalia philologa Berolin. 1896, p.833. 

5) Cf. huius diss. p. 11 sq. 24 sq. 

6) Cf. Andr. prol. v. 15. 16: 

Id isti vituperant factum atque in eo disputant 
Contaminari non decere fabulas, 
Adde Hetimor. auton prol. 16 — 18: 

Nam quod rumores distulerunt malivoli, 
Multas contaminasse Graecas, dum facit 
Paucas Latinas e. q. s. 

verbi 'contaminandi' vis nulla sit nisi quae in malam partem 
accipienda est, Terentius his locis cum aliqua irrisione ipsa 
adversariorum verba adhibet. Nos autem his temporibus cum 
grammaticis quibusdam hoc vocabulo ita abutimur, ut nihil vitu- 
perationis insit, immo nunc re vera terminus est technicus, quo 
sine vituperatione dicimus ex duabus vel pluribus comoediis 
unam factam esse. 

Plautum poetam fabulas contaminasse non solum ex Terenti 
prologis elucet, sed etiam a viris doctis ita, ut vix dubitari possit, 
argumentis ex ipsis fabulis petitis probatum est. Eo facilius 
autem quas partes Plautus ex alia fabula addiderit, cognosci 
potest, quod non sicut Terentius (nam nisi ipse Terentius se 
contaminasse profiteretur, contaminationis vestigia in fabulis 
eius minus certa essent) quas partes ex alia fabula sumpserit, 
artissime cum contextu coniunxit, sed paulo licentius in hac re 
se gessit. Itaque ubi in fabulis singulae partes non plane co- 
haerent, non abest quaedam suspicio, quin Plautus contaminatione 
usus sit. Sed perfacile modum transgrediatur, qui, si quando 
fabulam non ab omni parte carere rebus, quae sibi aut non respon- 
dent aut male respondent, intellexerit, de contaminatione cogitet. 
Notissimum enim est etiam in comoediis Plautinis, quae conta- 
minationis suspicionem nullo modo movent, nonnulla inveniri, 
quae inter se non ita bene congruant. Ac recte Langenus 
quidem opusculo, quod inscripsit „Plautinische Studien" ') fusius^) 
exposuit talia in nulla fere fabula prorsus deesse. Unde de 
contaminatione satis caute iudicandum esse plane apparet. 

Etiam in Asinaria fabula, ut ad ipsum accedamus propo- 
situm, viri docti ansam nacti esse sibi visi sunt, qua fabulam 
contaminatam esse demonstrarent. Velut de contaminatione 
fabulae cogitaverunt Goetzius et Loewius, qui in praef. ed. 
maioris (a. 1881) p. XXIV propter nonnullas turbas quae insunt 
ad contaminationem confugiendum esse coniciunt. 

In quam rem qui post Goetzium et Loewium inquisi- 
verunt velut Ribbeckius^), Langenus*), Rauterbergius^), 



1) Ed. Berolini 1887. 

2) Quamquam non desunt, de quibus argutius et scrupulosius quam 
verius iudicavisse videatur. 

3) L. s. s. p. 54. 

4) L. s. s. p. 98. 

5) L. s. s. p. 1. 

L a n g r e h r i u s ^), quae illi attulerunt argumenta non tantum valere 
putant, ut ex eis fabulam contaminatam esse demonstretur. 
Quamquam qui nuper novus exstitit Plauti comoediarum editor 
Leo in adn. ad v. 127 a. 1895 ad ea quae Goetzius et Loewius 
coniecerant recurrens Plautum- in Asinaria contaminatione usum 
esse contendit. 

lam nostrum est quaerere, ttum quae illi viri docti attulerunt 
argumenta tantam vim habeant, ex quibus conicias Plautum scenas 
II et lir primi actus — de nullis enim nisi de his agitur — ex 
alia fabula sumpsisse. Atque cum quos supra nominavi viri 
docti praeter Leonem nulla nisi Goetzii et Loewii argu- 
menta impugnent, Leo autem nova afferat argumenta, rem ita 
instituam, ut primum disseram, quid de illorum sententia eorum- 
que, qui eos impugnaverunt, censendum sit, deinde ad Leonis 
sententiam percensendam accedam. 

Itaque primum audiamus ipsa Qoetzii et Loewii de hac 
re verba ^) : „ . . . v. 74 narrat Demaenetus sese a filio aditum 
esse, ut viginti minas pararet quas meretrici daret. Versu autem 
230 Argyrippus audit viginti lenam poscere minas. Qui fac- 
tum est, ut a patre mane viginti minas peteret, cum multo post 
demum certior fieret tot minas postulari? Nec illud neglegi 
posse duximus, quod v. 245 sqq, filius prorsus oblitus est 
patrem sese adiisse. Accedit quod idem Argyrippus, qui 
V. 248 in forum abierat, v. 329 in Philaenii aedibus versatur, 
una scena interiecta nec ratione reddita cur statim redierit. 
Denique qui potuit Argyrippus domum Cleaeretae intrare 
post ea quae v. 152 locutus erat? Non videmus, qua certa 
ratione hae turbae removeantur: qui ferri posse negaverit, is 
haud scimus an ad contaminationem confugiat et scenas 2 et 3 
ex alia, fabula in hanc insertas esse suspicetur. Sed suum 
quisque sequatur indicium: nos satis duximus rem enotasse". 
Ac primum quidem, ut singula quae Goetzius et Loewius 
attulerunt argumenta, denuo percenseam, quod ad v. 89 et v. 
230 attinet, iam supra^), cum de scenis 2et3ab Haveto 
Diabolo adscriptis agerem, ostendi, quomodo illi versus, qui 
primo obtutu valde inter se discrepant, coniungi possint. Se- 



1) Progr. Friedland i. M. 1894, p. l. 

2) Praef. ed. mai. (a. 1881), p. XXIII/XXIV. 

3) Cf. huius diss. p. 26 sqq. 

cundum illud, quo Goetzius etLoewius offensi sunt, quod v. 
245 Argyrippus prorsus oblitus esset sese patrem de comparanda 
pecunia adiisse, facile removetur) si patrem dudum quam difficile 
foret, ut tantum pecuniae compararet, filio dixisse statuimus. 
Atque ita rem sese habuisse verisimile fit, si in colloquio De- 
maeneti et Libani audimus patri nihil in manu esse^). Sed recte 
iam cum Ribbeckius^), ut Goietzii et Loewii sententiam 
labefaceret, tale quid coniecisset, Langenus^) hoc poetam iam 
antea dicere debuisse monuit. Sin reputamus Plautum comoedias 
non ubique pari diligentia composuisse, huic leviusculae rei non 
tantum tribuemus ut, fabulam esse contaminatam credamus. Dein 
quod adulescens, qui v. 248 in forum abierat, v. 329 rursus domi 
versatur*), Ribbeckius^) eumque secutus Langenus^) ita 
explicuerunt, ut conicerent inter actum primum et secundum (i. 
e. inter v. 148 et 149) Cleaeretam exiisse adulescentemque, ut 
esset amator cupidissimus, ad Philaenium venisse et ab ea 
domum receptum esse. Quod mea quidem sententia recte 
coniecerunt atque iure ita optime intellegi posse contendunt, 
cur postea (v. 504 sqq.) lena reversa tam graviter in filiam inve- 
hatur^). Ut quae illi viri docti coniecerunt, argumentis confir- 
mem, rationem habendam esse contendo v. 585, unde Argy- 
rippum domi Cleaeretae versatum esse ex ea re xrognosci potest, 
quod ibi inde exit. Eo minus dici potest poetam, cum v. 329 
Libanum dicentem faceret, Argyrippum domi Cleaeretae esse, 
postea hoc non curasse. — Hucusque Ribbeckio plane assen- 
tior. Sed quod ille dicit, inter primum et secundum actum Liba- 
num in foro cum Argyrippo convenisse et cum eo collocutum 
esse, facere non possum ut meum faciam. Nam si Libanus quae 
antea facta erant ex Argyrippo audivisset, v. 596 certe non diceret 
homo hercle hinc exclusust foras, immo dixisset eum iterum 
exclusum esse vel aliter id, quod ab Argyrippo compererat, 
conservo narravisset. — 



1) Cf. V. 91-^95. 

2) L. s. s. p. 55. 

3) L. s. s. p. 100. 

4) Cf. huius diss. p. 7. 

5) L. s. s. p. 56/57. 

6) L. s. s. p. 101. 

7) Cf. V. 504. 505, 508. 509, maxime v. 522. 23 

lam in universum Ribbeckium Langenumque secutu^ 
turbas, quibus commoti Goetzius et Loewius de contami- 
natione cogitarunt, removisse mihi videor. Atque quamquam 
non desunt, de quibus etiam nunc dubitari possit, tamen si 
consideraverimus Plautum etiam graviora neglegentiae specimina 
admisisse, nos non iam habere puto, cur tantas has turbas 
dicamus esse, ut scenas 2 et 3 actus primi ex alia fabula sumptas 
esse contendamus. — Sed ne quid praetermisisse videar, de 
sententia Rauterbergii et Langrehri, quamquam minorem 
vim habere facile perspicies, hoc loco paucis agere in animo 
est Atque Rauterbergius de contaminatione cogitari nil 
referre dicit; nam „graecum exemplar illa macula purgamus, 
romanum poetam ingeniosissimum illum neglegentissime sinimus 
egisse"^) contendit. Respondemus contaminationis suspicione 
admissa non id agi, ut gloria poetae minuatur, sed ut cognos- 
catur, qui factum sit, ut quae inter se male congruant in con- 
textum irrepserint. Ad hanc autem quaestionem enucleandam 
utrum poeta contaminatione usus sit, necne permagni esse mo- 
menti quis est quin concedat? — Etiam Langrehrius^) contami- 
nationis suspicionem non ita multum valere putat, cum quoquo 
modo nobis Graecum exemplar aut exemplaria Graeca con- 
formaremus, nil ad difficultates delendas nancisceremur. Quam- 
quam haec non ad solas scenas 2 et 3 primi actus pertinent, 
sed etiam ad alias turbas quas ille in contextu Asinariae de- 
texisse sibi videtur^). Nam quod ad eas quas modo diximus 
scenas spectat, hoc non recte dicit, immo facillimum est pro 
illis statuere scenas, quae nullas in se habent difficultates. 
Sed haec hactenus. 

Nunc audiamus Leonis de hac re iudicium, qui ad v. 127 
(ed. a. 1895; in editione anni 1885 nil de contaminatione 
dictum ' est) haec adnotat : „Argyrippi canticum et cum 
lena colloquium Plautus ex alia fabula sumpta Demophilo ad- 
didisse vel potius alii eius scenae substituisse videtur, non 
plane remotis quae his obstant in antecedente scena (v. 89) et 



1) L. s. s. p. 1. 

2) L. s. s. p. 10. 

3) De Langrehri opusculo proxima parte fusius mihi agendum eril. 

3 

III. 1. (533) 3 (v. 594) cf. v. 329 magnam haec cum Truculento 
similitudinem habent". 

Sed priusquam ad ipsam accedamus rem, liceat nobis 
quod ille brevius pauloque obscurius dixit aliquanto uberius 
fusiusque exponere. Nam quod ad v. 533 et 594 attinet, valde 
dolendum est, quod quibus rebus in his versibus offensus sit, 
non plane dicat. Mea quidem sententia versum 533 (ne ille 
ecastor hinc trudetur largus lacrumarum foras) eis quae antea 
aguntur respondere negat, cum iam prius Argyrippum a lena 
e domo eiectum esse constet (cf. v. 127). Versum autem 394 
(mater supremum mihi tua dixit, domum ire iussit) haud scio an 
difficultatem praebere ideo putet, quod hoc versu poeta Argy- 
rippum ita loquentem facit, ut post v. 248 non iam domi 
Cleaeretae versatus esse videatur, quamquam ex v. 329 cognosci 
potest eum domum Cleaeretae rursus intrasse. 

lam ut utrumque versum^) una disputatione adumbremus, 
priusquam ipsam difficultatem tractemus, haud inutile nobis 
videtur exponere quidnam ante et post lenae cum meretrice 
colloqujum (III. l.) accidisse statuendum sit. Argyrippus enim, 
cum post I. 3. (v. 248) in forum abiisset, sibi autem pecuniam 
comparare non potuisset, rursus ad Philaenium redierat atque, 
cum mater exiisset, ab ea receptus erat^). Sed cum lena redis- 
set filiamque iniussu suo amatorem denuo recepisse videret, 
ad ea, quae prima tertii actus scena videmus, agenda cum filia 
e domo exit (neque enim aliter poeta haec spectatoribus demon- 
strare poterat^), gravissimis conviciis eam obruit, omnem denique 
rem denuo evolvit: quod nihil sperandum esset ab amatore 
pauperrimo quodque prius fame morerentur, quam ab Argyrippo 
pecuniam acciperent. Nunc secum constitutum esse dicit Argy- 
rippum foras eiectum iri, nisi hoc ipso die viginti afferret minas. 
Post colloquium Cleaeretae cum Philaenio mater filiam domum 
abire iubet ipsaque postquam ea quae excidisse statuimus*) 
verba fecit eam sequitur. Ibi Argyrippus, qui ut supra conie- 



1) Versum 89 vix difficultatem praebere supra (p. 14 sqq.) ostendi. 

2) Non recte Langrehrius (I. s. s. p. 4) post III, 1 Argyrippum a 
Philaenio receptum esse coniecisse videtur. Cf. Ribbeckium (I. s. s. 
p. 55/56), Langenum (I. s. s. p. 100) v. 329. 

3) Eccyclemate quod vocatur Plautum usum esse rarissima sunt vestigia. 

4) Cf. huius dissert. p. 11 sq. 

cimus a meretrice receptus erat, versabatur (cf. v. 329) atque 
lena rursus novum colloquium idque simile ei, quod I. 3. exstat 
cum eo habuit. De indiciis, unde huius fere argumenti collb- 
quium re vera fuisse concludendum sit, supra^) disputavi. — 
His rebus exposrtis iam ad ipsam Leonis redeamus senten- 
tiam. Atque quibus v. 533 offensus est, ea ita e medio tolli 
posse mihi videntur: lena enim gravissima in^Argyrippum fili- 
amque ira percita ibi se nunc nec precibus nec promissis eo 
perduci posse, ut Argyrippo dilationem praebeat affirmat. Velim 
conferas versus praecedentes, quibus de promissis Argyrippi 
sermo est. Praeterea non est cur lenam iterum se adules- 
centem eiecturam esse filiae dicere exspectemus, cum re vera 
primo actu sibi non constiterit, immo adulescenti pecuniae 
comparandae tempus dederit^). Quod autem ad tertium illud 
argumentum Leonis attinet, ex iis quae supra disseruimus 
elucet, in v. 594 nullam inesse difficultatem: immo hoc versu 
Argyrippum Philaenio quae ultimo colloquio mater dixerat (cum 
alius amator isque divitissimus adesset, Argyrippo nullam spem 
relictam esse eique domum eundum esse) narrare. 

lam argumentis quibus viri docti Asinariam fabulam con- 
taminatam esse demonstrare studuerint, pensitatis vix eis tan- 
tam vim inesse vidimus, ex quibus Plautum in componenda 
fabula contaminatione usum esse concludatur. Accedunt aliae 
deliberationes: quicunque Asinariam fabulam, quae primo ob- 
tutu satis distincte et distribute composita esse videtur, saga- 
cissime perlustrat, eum non effugiet permulta inesse quae inter 
se melius coniuncta esse possint. Neque vero eius generis 
difficultates accepta illa coniectura, qua scenae 1.2.3. ex alia 
fabula sumptae Demophili fabulae inserta sint, plane removentur, 
sed etiam in aliis fabulae partibus sunt, quae quomodo inter se 
cohaererent poeta nostro quidem iudicio distinctius ostendere 
debuit. Velut inter III. 1. et III. 3. lenam cum Argyrippo collo- 
cutam esse clarius demonstrari potuit ^). Neque vero nostrum 
est poetam vituperare, sed percensere num illum talia in se 
adniisisse verisimile sit. Sin reputaverimus in aliis Plauti 

1) Cf. huius dissert. p. 12 sq. 

2) Cf. etiam quae Haveti argumentum impugnans disputavi p. 37. 

3) Cf. huius dissert. p. 12 sq. 

fabulis vix deesse, quae his temporibus iure poetae crimini 
darentur, non ita acriter de his rebus iudicabimus Accedit 
quod quomodo Demophilus fabulam, quam inscripsit ovayo^y 
composuerit vix erui potest. Illud autem constat Demophilum 
inter GraeCae comoediae poetas non ita celebrem fuisse ^). 
Quid igitur mirum quod Plautus, quem hac in fabula haud 
multum ab exemplari Graeco recessisse verisimile est^), quae 
poeta Graecus minus bene composuerat, vix melius civibus suis 
vertit? Itaque, ut huius disputationis summam faoiam, verisimi- 
lius mihi quidem videtur Plautum in Asinaria fabula com- 
ponenda contaminatione abstinuisse. 

Cum in hac dissertationis parte de compositione Asinariae 
disputare in animo sit, fieri non potest, quin ad illam quoque 
quaestionem accedam, quid omnino de virorum doctorum sen- 
tentia, qui in contextu fabulae errores difficultatesque, quae inter 
se vix coniungi possint, indagaverint, censendum sit. 

§ '^- 

Itaque nunc mihi quaerendum est num in componenda 
hac fabula poeta neglegentius quam in ceteris se ges- 
serit Plautus. Longum est hic denuo disputare de locis in 
quibus mire haeserit Weisii perversa sagacitas. Sed ne his 
quidem temporibus desunt, qui graviora neglegentiae specimina 
in Asinaria detexisse sibi visi sint. Atque cum Langrehrius 
in opusculo quod inscripsit „de Plauti Asinaria" omnia quae 
etiam nunc scrupulum movere putet collegerit, in hac dispu- 
'tatione illius tractatum sequar % Ac primum quidem ille non 
recte dubitasse mihi quidem videtur, quid v. 358: 



1) Praeterquam quod Asinariae exemplar Atticum ad Demophilum per- 
tinere notum est, vix quicquam de Demophilo atque de tempore quo floruerit 
scimus. Menandri aemulum fuisse Leo *Plautinische Forschungen' p. 132 
contendit. 

2) Cf. R i b b e c k i u m 1. s. s. p. 54 : „Der Verfasser scheint sich im 
GroSen und Ganzen an sein griechisches Original gehalten zu haben"; adde 
Christii hist. litt. Graec* p. 325. 

3) De nonnullis quae huc spectant quaestionibus iam supra egi, cum 
de lacunis et de contaminatione dissererem, velut de ratione, quae intercedat 
inter v. 89 et v. 230 sq. (p. 14 sqq.), de initio fabulae (p. 10 sqq.), de aliis, 
quibus offensi sunt viri docti, atque multas turbas, quae visae sunt exstare, 
e medio tolli posse me ostendisse puto. Itaque ne nunc omnem rem denuo 
recoquam, disputationem de his Tebus supra institutam in memoriam te revo- 
care iubeo. 

• 

Quid nunc consili captandum censes? 
sibi velit. Nam Leonidam ita quaerere, ut sciat, quid de hac 
re Libanus censeat, quis est quin intellegat? Hlud quoque nihil 
est, quod Langrehrio supervacanea atque inutilia esse visa 
sunt quae sequuntur verba Libani. Neque denique dixerim 
veritati repuguare v. 360/361 ^). Immo optimo iure Libanus 
dixisse mihi videtur accelerandum esse opus, ne mercator, prius- 
quam arcessitus esset senex, adveniret. Quid enim, si super- 
venisset Saurea? Etiam illud recte Langrehrium dixisse 
nego, mirum in modum parasitum adulescenti ne ipse matronae 
scelus Demaeneti nuntiet persuadere (v. 820 sqq.). Dicit enim : 
^quid id Artemonae interest, qua de causa res detegatur, qui vero 
Diabolum sua causa scelus viri patefacere sibi persuadebit?' ^) 
Mea autem sententia servus optime dicit honestius esse se 
rem palam facere: nam si Diabolus ipse Artemonae haec nar- 
raret, luce clarius esset eam haec amoris causa fieri perspecturam 
ideoque adulescentem ob praereptam mulierem^) delatorem vix 
magni esse aestimaturam. 

Transeamus nunc ad haec Langrehrii: „maiorem autem 
Plauti levitatem in eo mihi videor deprehendisse, quod IV. 2. 
Diabolum vv. 812 — 815 omnia, quae demum actu quinto audimus, 
praeoccupantem facit. Confer, quaeso, cum eius verbis I. c. 
v. 870 — 74 et 884 — 89. Non solum, quae re vera facta sunt, 
sed etiam, quae futura erant, quae senex coram sola uxore 
dicere solebat, scit atque summa cum malevolentia interpretatur 
atque etiam auget ^)". In hac quoque re non adeo haeream. 
Nam quid est cur Demaenetum apud Philaenium cenantem haec 
fere gloriose dixisse eaque Diabolum, cum post v. 809 Cleaeretae 
domum intrasset, audivisse negemus ? Praeterea Langrehrius 
non recte dicit Diabolum etiam, „quae futura erant" scire. Nam 
v. 815: 

— suppiles clam domi uxorem tuam? 
non de palla (cf. v. 885), immo de viginti minis cogitandum est. 



1) ... nam si ille argentum prius 
Hospes fiuc affert, continuo nos ambo exclusi sumus, 

2) L. s. s. p. 7. 

3) Ut prologi utar verbis. 

4) L. s. s. p. 7. 

Etiam alterum praeoccupationis exemplum se invenisse 
Langrehrius his verbis dicit: „nam quae Diabolus parasitum 
suum conscribere iusserat, sermone Argyrippi iam sunt indicata 
et partim quidem ad verbum expressa. Ita syngraphus v. 238 
et 745 \ leges v. 234 et 746 ^), perpetuum annum hunc v. 235, 
hunc annum totum v. 754, nec quemquam . . . alium 236, neque 
cum quiquam alio 754 ^)". Sed haec tantopere poetae crimini 
danda esse negaverirti. Nam ubicunque de eadem vel simiii 
re agitur, etiam eisdem vel similibus verbis poetam uti posse 
quis est quin concedat? Praeterea perpetuum annum et totum 
annum ne valet quidem prorsus idem. 

At etiam de rerum statu in Cleaeretae domo poetam quae 
minime consonent referre Langrehrius indagasse sibi visus 
est*). Reapse ab alia parte domus et familia lenae, quasi 
divitis feminae, nobis depinguntur, quamquam ab altera parte 
egestatis saepe mentio fit. Langrehrium autem praeteriit 
opinor, ex ipsis Argyrippi verbis (cf. v. 139 — 144) elucere Cleaere- 
tam, priusquam ille animum Philaenio dederat, summa egestate 
vixisse: eundem autem mox tantum pecuniae dedisse, ut 
iam laute vivere posset. Quod ibi lena ipsa sibi non iam esse 
dicit, quo panem, vinum alia emat, haec per superlationem esse 
dicta vix quemquam fugere puto. Porro poetam sibi non 
constitisse in consuetudine Philaenii descfibenda Langrehrius 
non recte monuisse ^) mihi videtur. Nam quamquam alibi 
scriptum est puellam a matre domum Argyrippi missam esse, 
alibi Argyrippum domum Cleaeretae venisse exstat, tamen haec 
inter se minime consonare iniuria contendit Langrehrius. 
Immo verisimillimum mihi videtur esse, cum Argyrippus ad 
Philaenium veniat, eam quoque domum Argyrippi venisse. Prae- 
terea cum intra eiusdem scenae spatium eiusmodi repugnantia 
quae dicuntur depreheridantur, probabile est minime ea fuisse 
re vera repugnantia. 

Quae quoniam de Langrehrii opusculo monui, ad finem 

perveni. Atque si paucis disputationis summam facere licet, satis 
probasse mihi videor viros doctos, qui longe aliter ac nunc exstat 
fabulam ab ipso Plauto compositam esse contenderunt, erra- 
visse: immo praeterquam quod pauci versus inter- 
ciderunt atque nonnulli loci a retractatore mutati 
sunt, ipsam Plauti fabulam aetatem tulisse. Prae- 
terea me demonstrasse spero de contaminatione 
vix cogitandum esse neque iure poetae criminidari 
eum in componenda fabula liberius quam poetae 
comico Plauti temporum iicitum erat sese gessisse. — 
Sed haec hactenus. lam transeamus ad disputationem, quae 
est de exemplari Attico. 

De exemplari Attico. 

§8. 
Hac parte omittam Asinariam ita pertractare, ut exemplum 
Siewerti^) (in Amphitruone) secutus diiudicare studeam quid 
ad Graecum exemplar quid ad Romanum poetam peftineat: 
immo hoc loco operae pretium videtur esse quaerere num 
Leo Asinariae exemplar Graecum in similitudinem 
Truculenti, Pseudoli, Menaechmorum exemplarium 
compositum esse recte coniecerit. llle enim in libello, 
quem inscripsit „Plautinische Forschungen" p. 148^ diligentis- 
sime inquirendum esse dicit, quae ratio intercedat inter Plauti 
comoediarum exemplaria Graeca. Asinariae enim exemplar 
Graecum non solum ex exemplari Truculenti, sed etiam (11.3.4.) 
Pseudoli et (815. 851 sq., 885) Menaechmorum pendere. Huic 
autem coniecturae fundamentum debere esse quod luce clarius 
sit Demophilum post annum 269, quo quae trium quas modo no- 
minavi fabularum recentissima videtur datam esse Hueffnerus^) 
probabile reddidit, fabulam quam inscripsit y.ovayog,'' docuisse. 
Sed iam hac in re valde dubitare licet, cum quo tempore Demophilus 



1) Cf. Siewertus, Plautus in Amph. fabula quomodo exemplar Grae- 
cum transtulerit. Diss. inaug. Lips. 1894. Qui vir doctus eadem ratione se 
alias quoque fabulas pertractaturum esse pollicitus est. 

2) Cf. Hueffneri dissertationem inaug., quam scripsit „de Plauti co- 
moediarum exempl. Attico". Gott. 1894 p. 54. Adde quae A. Holm dispu- 
stavit in hebdomad. Berol. 1894 p. 1254. 

floruerit fabulamque de qua sermo est, praeter quam ne titulus 
quidem ullius comoediae eiusdem poetae ad nos pervenerit, 
docuerit omnino nesciamus. Quamquam Leo Demophilum 
Menandri aemulum fuisse sibi persuasit, cum „Plautinische For- 
schungen" p. 132 haec scribit: „Demophilus, ein Nachahmer 
des Menander". Sed valde dolendum est quod quibus argu- 
mentis ad hanc sententiam adductus sit nusquam dicit. Equidem 
etsi bene Menandri artem novimus — si quidem ex fragmentis 
uberrimis et eis quas Plautus et Terentius in linguam Latinam 
verterunt fabulis quomodo ille comoedias suas composuerit 
coniectura augurari licet — tamen cum Demophili nisi quam 
Plautus ex onago expressit, nulla fabula ad nos pervenerit, con- 
cludere non audeam ex hac sola fabula Demophilum Menandri 
imitatorem esse. Accedit quod trium fabularum ex quibus Asina- 
riam pendere putat fortasse nulla Menandro tribuenda est ^). Sed 
iam cum haec praemonuerimus, ad ipsam accedamus rem. Leo 
enim, cum haud ignoret, quae in comoediis Plautinis sui per- 
similia sint, saepissime eandem iam apud Graecum poetam 
similitudinem habuisse, ut accuratius Graecas cognoscat comoe- 
dias, ad Lucianum Alciphronemque, quippe qui fabulas novae ut 
aiunt comoediae excerpserint et nonnulla de his opusculis suis 
inseruerint, recurrit: neque negari potest haec mire cum Plauti 
fabulis et locis quibusdam Truculenti et Asinariae consentire. 
Quos locos Leo collegit^) atque cum in Truculento item atque 
in Asinariae scenis 1.2.3. similiter meretricum mores depingan- 
tur, scenas 1.2.3. Asinariae in similitudinem Truculenti compo- 
sitas esse contendit. Illud vix negandum est Lucianum ex 
Graecis comoediis hausisse neque difficile est praeter eos quos 
Leo collegit locos etiam alios protrahere, qui magnam cum 
Asinaria prae se ferant similitudinem. Velut quod in Asinaria 
parasiti symbolus poscit in foribus lenae inscribi meretricem 
occupatam esse (cf. v. 760 in foribus scribat occupatam esse se), 
similiter etiam apud Lucianum dictum est: fii^r ani%kBi0a ek$6vra, 



1) Cf. quae Wilamowitzius disputavit nov. ann. 3 (1899) p. 517 adn. 
1; cum Leo (Hermes 18 (1883) p. 563, cui astipulatus est Hueffnerus 
(1. s. s. p. 17) Pseudolum a Menandro compositam esse contendisset: cf 
etiam C. A. Dietze „de Philemone comico'* Gott. 1901, p. 33, 

2) Cf. 1. s. s. p. 134/135. 

'^vSov BtBQog, dnov6a ^) atque cum eiusdem syngraphi verbis ad 
eorum ne quem oculos adiciat suos (v. 769) mire consentiunt 
haec Luciani: ovrs aTto^xcoTtret isnva rmv naQovrcov, sg ^ovov 
de roi/ ^iaOcjcdfiavov pUnsi''^). Sed videamus, quid hoc ad 
eam quam tractamus quaestionem valeat. Lucianum et Trucu- 
lenti et Asinariae exemplar Atticum novisse verisimile est, cum 
ex utraque fabula, quae in altera non inveniuntur, excerpsisse 
videatur^^). Accedit quod scenas 1.2.3. Asinariae ex alia fabula 
sumptas Demophili fabulae insertas esse vix iure dici posse 
supra de contaminatione disputans (p. 29 sqq.) demonstrasse 
mihi videor. Praeterea huic fere deliberationi multum tribuen- 
dum esse puto. Si quis enim poeta eiusdem generis homines 
depingit atque alius poeta, perfacile fieri potest, ut quaedam 
simillime dicantur, etiamsi poetae nullo modo alter ex altero 
pendent. Velut ut ex his ipsis temporibus duo exempla afferam 
inter Sudermanni fabellam, quam inscripsit, „Frau Sorge" et 
Frensseni „J6rn Uhl" permagna est similitudo. De similitudine 
autenr inter Pauli Lindau fabulam, quae inscribitur, „Maria und 
Magdalena" et Sudermanni fabulam, cui titulum esse voluit 
„Heimat", Sigismundus Friedmannus^), vir huius rei peritissimus, 
primo obtutu perfacile quempiam dicere posse putat alterum poe- 
tam ex altero pendere. lam vides quam caute in his rebus iudican- 
dum sit. Ac si praeterea reputamus, quo tempore Demophilus 
vixerit neminem scire, nisi quae maioris momenti sint argu- 
menta afferantur, Leonis coniecturam qua Asinariae 1.2.3. ad 
similitudinem Truculenti compositas esse proponit nostram facere 
dubitamus. 

Quod ad Pseudolum spectat, Leo tertia et quarta scena 
secundi actus Asinariae Demophilum Pseudoli exemplar Atticum 
imitatum esse contendit. Sed cum duos locos inter se com- 
pararem, non ita magna similitudo illa mihi videbatur esse. 



1) Cf. meretr. dial. 12, 1. 

2) Ibid. 6, 3. 

3) Quamquam cavendum est, ne similitudini nimium tribuamus, cum qua ex 
fabula quempiam dialogum pendere vix dici posse notissimum sit. Cf. etiam 
Helm, Lucian und Menipp, Lips. 1907, p. 176: „es laBt sich kein einziges Ge- 
sprach mit Sicherheit auf ein bestimmtes Stiick zuriickfuhren". 

4) Cf. „das deutsche Drama des 19. Jahrh." Lips. 1903, p. 348. 

Nam praeterquam quod Pseudolus sicut Libanus peregre ad- 
venientem commovere studet, ut quam pecuniam secum ferat 
sibi tradat, longe aliter in utraque fabula res aguntur. In 
Asinaria enim dolo, quem servus callidus invenit, usi Libanus et 
Leonida amanti erili filio pecuniam comparant: in Pseudolo 
autem statim, cum Harpax illa fraude decipi non possit, aliud 
consilium, quo leno decipiatur, excogitatur. Praeterea ad eum 
qui in Asinaria describitur rerum statum servi fraus optime 
convenit, in Pseudolo autem fere nullius momenti est. Maxime 
autem, ut de Leonis coniectura valde dubitarem, me impulJt 
haec consideratio: mea enim sententia si quis poeta ex nescio 
cuius poetae fabula sumit, quae fabulae suae inserere vult, eum 
quae singulariter et optime excogitata videntur esse electurum 
consentaneum est. Sed quis dicat Pseudoli fraudem ingeniosam 
esse! Neque enim ita magno ingenio opus esse mihi quidem 
videtur ad defraudandum advenientem, qui nullum hominem 
novit, ea fraude, ut se illum cui argentum tradendum sit esse 
dicat. Idque ipse Plautus indicare videtur, cum Pseudolnm ita 
dicentem faciat: 

Novo consilio nunc mihi opus est: nova res haec subito 

mi obiecfast. 
Hoc praevortar principio: illa omnia missa habeo quae 

ante agere occepi. 

Neque aliter de similitudine inter Asinariam et Menaechmos 
iudicandum est, cum in Asinaria de palla nisi ut ostendatur quem 
ad modum Demaenetus amore sit captus sermo sit, in Menaech- 
mis autem quod Menaechmus uxoris pallam surripuit ad fabulae 
tenorem multo maioris momenti est. Quam nullius vel minimi 
haec quidem res sit ponderis, perfacile cognosces, si horum tem- 
porum comoedias inter se comparaveris. Velut centies invenies 
per epistolam casu amissam omnem rem palam fieri. Sed quis hoc 
ex argumento poetas sese imitatos esse concludat? Neque 
etiam in ea re magna similitudo est, quod uxori flagitia coniugis 
xienuntiantur. Nam imprimis illud reputandum est, cum tempo- 
ribus novae ut aiunt comoediae tot^) fabulae quae saepe simile 

1) A Menandro, Philemone, Diphilo trecentas fere comoedias compositas 
esse traditur. 

haberent argumentum — scilicet omnes fere consuetudinem 
adulescentium meretricumque desscribebant — darentur, perfacile 
fieri potuisse, ut fabulae interdum aliquam inter se haberent 
similitudinem, etiamsi poetae nullo modo alter ex altero pen- 
derent. 

Quod cum ita sit, ex eis quae adhuc nobis nota sunt 
conici posse Asinariam in similitudinem exemplarium Trucu; 
lenti, Pseudoli, Menaechmorum compositam esse, negandum 
esse existimo. 



VITA. 



Natus sum Pauliiis Henricus Guilelmus Fridericus 
Ahrens Kal. lan. anni MDCCCLXXXiy Sigeduni (Siegen)^ 
in amoenissimo Guestphaliae oppidulof ^tre F.rJd,erico matre 
Henrietta e gente Ipach, quos ambos supersufes esse valde 
gaudeo. Fidei addictus^sum evangelicae. Litterarum elementis 
imbutus in ludo quem pater moderabatur per quinque annos 
scholae quae condita erat ad antiquitatis studia colenda in oppido 
Castrop discipulus fui. Dein quattuor per anno^ gymnasium 
evangelicum urbis Tremoniae (Dortmund) frequentavi. Vere 
anni MDCCCCIII maturitatis testimonium adeptus Marpurgum 
Chattorum me contuli, ut studiis maxime philologicis me 
darem. Ibi sex mensis versatus Berolinum migravi, ubi per 
anni spatium eisdem studiis navavi operam. Deinde, ut studia^ 
mea ad finem perducerem, lenensem litterarum sedem adii. 

Docuerunt me hi viri doctissimi Marpurgi: de Drach, 
Elstei;, Jiilicher, Maass, Natorp, de Sybel, Thiele, 
Tuczeck; Berolini> Diels, Friedlander, Helm, Imel- 
mann, Kekule de Stradonitz, Kirchhoff, Lasson, R. 
M. Meyer, Munch, Roethe, Ericus Schmidt, M. Schmidt, 
Schollmeyer, Schmoller, Thomas, Vahlen, Wagner, 
U. de Wilamowitz-Mollendorff; lenae: Delbriick, 
Dinger, Eucken, Gelzer (f), Goetz, Hirzel, Lieb- 
mann, Lietzmann, Michels, Wilhelm. 

Proseminarii philologici sodalis fui Marpurgi et Berolini, 
seminarii lenensrs moderantibus Goetz, Hirzel, Gelzer (f) 
per duos annos; per sex menses subsenioris munere functus 
sum. Ad exercitationes germanisticas Berolini Roethe, 
lenae Michels benigne mihi aditum praebuerunt. Denique 
exercitationibus archaeologicis, quas institueruerunt de 
Sybel, Kekule, metricis quas moderatus est Goetz 
interfui. 

Quibus praeceptoribus omnibus gratias habeo quam maxi- 
mas, praecipue autem pio gratoque animo semper colam cum 
Vahlenum Hirzeliumque tum Georgium Goetz, cuius 
ut in aliis rebus ita hoc in opusculo perficiendo egregium con- 
silium atque benevolentiam expertus sum. 

